**San Martiño de Ledoira** é unha parroquia que se localiza no sur do concello de Frades. Segundo o INE en 2023 tiña 142 habitantes (69 mulleres e 73 homes). Ten dez entidades de poboación.

Xeografía
---------

### Situación

Situada ao sueste do concello de Frades, linda ao suroeste co Pino e ao sur con Arzúa. Dentro do termo municipal fai o propio con Vitre ao norte, con Céltigos ao nordés, con Añá ao sueste e con Gafoi ao oeste.

A súa orografía vai condicionada polo río Tambre, que polo sur fai as funcións de límite municipal, sendo o principal curso fluvial, ao que verten as súas augas os regatos do Pío e do Porto. Na zona norte da parroquia está o Monte de Vara, con cotas que roldan os 385 m, e as cotas máis baixas están no sur, nas beiras do río Tambre, que apenas alcanzan os 300 m.

### Demografía

|  |
| --- |
| **Gráfica de evolución demográfica de Ledoira, Frades entre 2000 e 2022** |
|  |
| 
     Padrón municipal do Instituto Nacional de Estadística |

Cultura
-------

### Patrimonio

A igrexa parroquial ten características construtivas similares ás da zona: planta rectangular con sancristía engadida nun lateral, e unha única nave; muros de carga de cachotería recebada e pintada de branco; vans escasos e de pequenas dimensións, cun esquema compositivo da fachada concentrando os elementos –porta, fiestra e espadana– nun mesmo eixo lonxitudinal central; cuberta de tella a dúas augas, e elementos ornamentais practicamente inexistentes. Estes últimos limítanse a unha serie de pezas de cantería rodeando a porta principal, unha moldura curva no cornixamento e unha espadana decorativa dun só corpo e dous arcos rematada en pináculos con bólas e cruz.

### Turismo

A area recreativa da Presa conta cunha praia fluvial, aproveitando a presenza dunha represa no río Tambre. O espazo conta con fonte, varias mesas e unha grella.

* Cartel da área recreativa da PresaCartel da área recreativa da Presa
* Área recreativa da PresaÁrea recreativa da Presa
* Fonte da área recreativa da PresaFonte da área recreativa da Presa

### Festas

As festas que se celebran son o Carme o primeiro domingo de agosto, o San Martiño a segunda fin de semana de novembro, o Santo Antón o 13 de xuño e a xuntanza parroquial a comezos do verán.

Lugares e parroquias
--------------------

### Lugares de Ledoira

| Lugares da parroquia de Ledoira no concello de Frades (A Coruña) |  |
| --- | --- |
| O Covelo | A Figueira | Fonte Maior | A Igrexa | Ponte Carreira | As Quintás | Receá | Ribadas | O Vilar | Vilorín |

### Parroquias de Frades

| Galicia | Provincia da Coruña | Parroquias de Frades |  |
| --- | --- |
| Abellá (Santo Estevo) | Aiazo (San Pedro) | Añá (Santa María) | Céltigos (San Xulián) | Frades (San Martiño) | Gafoi (Santa Mariña) | Galegos (San Martiño) | Ledoira (San Martiño) | Mesos (San Salvador) | Moar (Santaia) | Papucín (Santa María) | Vitre (San Xoán) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
2. ↑  "IGE. Busca por entidades. A Coruña. Frades. Seleccionar "Ver ent. colectivas (parroquias)"". Arquivado dende o orixinal o 09 de maio de 2020. Consultado o 25 de abril de 2021.

Véxase tamén
------------

### Outros artigos

* Lugares de Frades

### Ligazóns externas

* Ledoira na web do concello de Frades

|  |  |
| --- | --- |
| Control de autoridades | 
* Wd: Q10858186
* código INE: 15038080000

 |